Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 744

10. évfolyam Mezõgazdasági szakmai alapozó ismeretek 148 óra Mezõgazdasági szakmai alapozó gyakorlatok 222 óra Elmélet és gyakorlat 370 óra MEZÕGAZDASÁGI SZAKMAI ALAPOZÓ ISMERETEK 9—10. évfolyam Célok és feladatok A szakiskolákban 9—10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az „A2” változatú kerettanterv célja alapvetõen azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. A tanulók elméleti hiányosságainak pótlása is ezt a célt szolgálja. A Mezõgazdasági szakmai alapozó ismeretek oktatásának alapvetõ feladata a szakmacsoport általános ismereteinek elsajátítása, összefüggéseinek bemutatása, a szakmacsoport közös elméleti ismereteinek nyújtása, a jellemzõ technológiák, munkamûveletek, felhasznált anyagok, a szakmacsoport szakképesítéseinek bemutatása, a készségek, képességek fejlesztése, valamint olyan tudás, ismeretrendszer, alkalmazási képességek kialakítása, amely megalapozza és formálja a szakmacsoport szakképesítéseinek tevékenységeihez illeszkedõ szemléletet. Felkészíti a tanulókat az önálló és a csoportos tevékenységekre. A szakmacsoport sokszínû, aktív tanulói magatartást és tanulási élményeket is eredményezõ bemutatásával keltse fel érdeklõdésüket a szakmacsoport szakképesítései iránt, segítse õket egyéni életpályájuk reális megtervezésében. Mutassa be a mezõgazdaság (és az erdõgazdaság) történetét, sokszínûségét, fontosságát, jelentõségét, helyét a magyar nemzetgazdaságban, segítse a pályaválasztás megalapozását az érzelmi kötõdés megteremtésével. A Mezõgazdasági szakmai alapozó ismeretek elsajátítása adjon sokoldalú alapozást a szakmacsoport szakképesítéseihez. Mutassa be a növényi- és állati eredetû nyersanyagok elõállítási módjait, felhasználását. Készítse fel a tanulókat a munka- és környezetvédelem, a higiénia szabályainak ismertetésével azok gyakorlati alkalmazására. Alapozza meg az elsõsegélynyújtás feladatainak szakszerû elvégzését. A tantárgy tanításának célja, hogy továbbfejlessze és erõsítse a tanulók eddig megszerzett képességeit, készségeit, bõvítse, rendszerezze és mélyítse el az elsajátított ismereteket. Alapozza meg a mezõgazdász szemléletet, fejlessze a tanulók kreativitását, logikus gondolkodását. A mezõgazdaság gyakorlatias, sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel és folyamatosan tartsa fenn a tanulók érdeklõdését a szakmai tevékenységek és elméleti alapjaik iránt, bizonyítsa be számukra a mezõgazdaság nemzetgazdasági jelentõségét, fejlõdési tendenciáit. A tantárgy mutassa be Magyarország ökológiai adottságait, a hazai mezõgazdaság ágazatait, termékeit, technológiáit, folyamatait, változásait, fejlõdését, vesse össze más területekével. Adjon tapasztalatokat a természeti tényezõk mezõgazdasági hatásairól. Adjon átfogó tájékozottságot a mezõgazdaságban alkalmazott legáltalánosabb természettudományos, mûszaki elméleti ismeretekrõl, a technikai eszközökrõl, gépekrõl, tevékenységekrõl. Adjon alkalmakat, teremtsen feladathelyzeteket a szakmai tantárgyak elsajátításához és a szakmacsoport munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez, megerõsítéséhez. Mutassa be a mezõgazdaságban dolgozók tevékenységét, a mezõgazdasági pályák sajátosságait, távlatait. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Alakítsa ki a tanulókban a minõségi munkavégzés igényét és a környezettel szembeni felelõsségérzetet. Fejlesztési követelmények A tantárgy tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, a tapasztalatszerzés és ismeretalkalmazás képessége, a szóbeli kommunikációs képességek. A tantárgyi tevékenység során a tanulók szokjanak hozzá a tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdésük, a környezetvédelem iránti fogékonyságuk. A tanulók lássák meg a környezet, a technika, a szakma mögött az embert és a természetet, tiszteljék azok értékeit. Alakuljon ki bennük az a sajátos felelõsségtudat, amely az élõ szervezetekkel, biológiai lényekkel foglalkozóknál elengedhetetlen. A tanulók a feladatok megoldásában, valamint a további szakmai tanulmányaik során alkalmazzák a tanult ismereteket, módszereket, ismerjék fel a tanult eljárásokat, tudásuk alapján tudjanak véleményt alkotni tényekrõl, információkról, tudják a tapasztalataikat összevetni a tanult ismereteikkel, tudjanak elemezni adott szempontok szerint. Folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes